25.5.2023
SK
Úradný vestník Európskej únie
C 184/109
Stanovisko Európskeho hospodárskeho a sociálneho výboru – Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov – Zabezpečenie dostupnosti a cenovej dostupnosti hnojív [COM(2022) 590 final] (2023/C 184/21)
Spravodajca: Arnold PUECH D'ALISSAC
Žiadosť o konzultáciu
Európska komisia, 9. 12.
2022
Právny základ
článok 304 Zmluvy o fungovaní Európskej únie
Príslušná sekcia
sekcia pre poľnohospodárstvo, rozvoj vidieka a životné pro­ stredie
Prijaté v sekcii
9. 3.
2023
Prijaté v pléne
23. 3.
2023
Plenárne zasadnutie č.
577
Výsledok hlasovania (za/proti/zdržalo sa)
170/3/4
1.
Závery a odporúčania 1.1.
EHSV víta oznámenie Komisie o zabezpečení disponibility a cenovej dostupnosti hnojív, keďže svetová kríza v oblasti hnojív, ktorá sa začala začiatkom roka 2021 a prehĺbila sa po vypuknutí vojny na Ukrajine, je v Európe, kde poľnohospodári čelia rekordným cenám aj nedostatočným dodávkam, mimoriadne naliehavou otázkou.
Súčasná situácia predstavuje hrozbu pre európske poľnohospodárstvo a svetovú potravinovú bezpečnosť. 1.2.
EHSV zdôrazňuje, že na obmedzenie vplyvu krízy v oblasti hnojív sú potrebné domáce núdzové opatrenia.
Okrem možnosti poskytnúť priamu podporu najpostihnutejším výrobcom dusíkatých hnojív a poľnohospodárom pros­ tredníctvom štátnej pomoci (ktorá podlieha rozpočtovým obmedzeniam, vedie k riziku narušenia hospodárskej súťaže a mala by podliehať podmienenosti) sú podľa EHSV potrebné nápravné opatrenia na zlepšenie fungovania trhu EÚ s hnojivami, keďže tieto opatrenia budú mať pravdepodobne väčší vplyv na poľnohospodárov a budú nákladovo efektívnejšie pre daňovníkov. 1.3.
Na riešenie dodávok aj cien hnojív zjednodušením dovozu a domácej hospodárskej súťaže EHSV navrhuje prijať opatrenia zahŕňajúce pozastavenie uplatňovania dovozných ciel EÚ na všetky hnojivá, zjednodušenie logistiky v oblasti hnojív a regulačnú flexibilitu. 1.4.
EHSV sa takisto domnieva, že sú potrebné strednodobé opatrenia na obmedzenie závislosti EÚ od dovážaných minerálnych hnojív a zníženie environmentálnej stopy hnojenia plodín.
Mali by sa zameriavať na obmedzenie používania hnojív prostredníctvom efektívnejšieho využívania živín rastlinami, čiastočného nahradenia syntetických hnojív recyklovaným maštaľným hnojom a ďalším odpadom a zlepšením sebestačnosti Európy v oblasti výroby hnojív so zámerom docieliť agroekologickú transformáciu poľnohospodárstva. 1.5.
EHSV víta ohlásenie nového monitorovacieho strediska pre trh s hnojivami, ktoré má vzniknúť v roku 2023, a považuje ho za nevyhnutné na zvýšenie úrovne transparentnosti európskeho trhu s hnojivami uverejňovaním reprezentatívnych cien na domácom trhu, ako aj prostredníctvom zostavovania verejných štatistík o výrobe a spotrebe hnojív. 1.6.
EHSV ďalej vyzýva, aby sa pri prijímaní nových opatrení zohľadnili sociálne aspekty týkajúce sa poľnohospodárov (ktorí sú výrazne ovplyvnení cenami hnojív), spotrebiteľov potravín (ktorí čelia inflácii cien potravín) a pracovníkov v priemysle. 1.7.
EHSV naliehavo vyzýva EÚ, aby na medzinárodnej scéne zintenzívnila opatrenia proti celosvetovej potravinovej neistote vrátane podpory transparentnosti v oblasti hnojív, ich dostupnosti a efektívneho používania.
Svetový obchod s hnojivami by sa mal zjednodušiť tým, že trhy zostanú otvorené, zabráni sa obmedzeniam a zákazom vývozu, zvýši sa výroba hnojív v Európe a logistické trasy sa rozšíria.